11. Høring af Region Midtjyllands strategi for sundheds- og psykiatrihuse (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til høringssvar til strategi for sundheds- og psykiatrihuse i Region 
[adresse].
Sundheds- og psykiatrihuse er en del af det nære sundhedsvæsen og kan rumme tilbud fra kommuner, 
hospitaler, regionspsykiatri, frivillige foreninger og privatpraktiserende læger og behandlere (fx 
kiropraktorer, fodterapeuter og psykologer). Regionens tilbud i sundheds- og psykiatrihusene er typisk 
funktioner, der ikke nødvendigvis skal varetages på hospitalerne, men samtidig heller ikke kan foregå i 
borgernes eget hjem. 
Regionsrådet besluttede i forbindelse med sit Budget 2021, at der skal udarbejdes en strategi for 
sundhedshuse i [adresse]. 
Rammen for strategien er Region Midtjyllands Sundheds- og hospitalsplan samt Sundhedsaftalen, som er 
indgået mellem region, kommuner og almen praksis. 
Strategien indeholder fire pejlemærker for de kommende års udvikling og drift af sundheds- og 
psykiatrihuse: 

Tæt og forpligtende samarbejde med kommune, praksisydere, civilsamfund og borgere

Afsæt i den lokale befolknings behov og afstand til hospital 

Fokus på at fremme sundheden og forebygge sygdomme 

En helhedsorienteret tilgang til patientens pleje og helbredelse. 
  
Der findes flere forskellige typer sundheds- og psykiatrihuse i [adresse]. Nogle er regionalt ejede 
(fx [adresse]), nogle har delt ejerskab mellem region og kommune (fx Center for Sundhed 
i Holstebro) og nogle er kommunalt ejede. 
Favrskov Kommunes fire sundhedscentre er kommunalt ejede, men kommunen stiller lokaler til rådighed 
for regionale funktioner, så tilbuddene er tættere på borgernes bopæl. Det drejer sig om 
jordemoderkonsultationer, hørekonsultationer, samtaler med sygeplejersker fra ældrepsykiatrien og aktiv 
patientstøtte (forskningsprojekt om støtte til patienter med særlige udfordringer). 
Udkastet til strategien er udarbejdet af en regional styregruppe. Sundhedskoordinationsudvalget har haft 
mulighed for at give input til arbejdet med strategien. 
Den endelige strategi forventes behandlet af Regionsrådet i juni 2021.  
VURDERING
Social og Sundhed har udarbejdet det vedlagte forslag til høringssvar fra [adresse]. 
Byråd
27-04-2021 19:00
Sagsnr. EMN-2021-00690
DokID: 2406067
Sagsbehandler mfha
Social og Sundhed vurderer, at strategiens pejlemærker sætter relevant retning for de kommende års 
udvikling af sundheds- og psykiatrihusene i [adresse]. Det er samtidig positivt, at strategien tager 
afsæt i Sundhedsaftalens visioner. Det gælder bl.a. visionen om mere lighed i sundhed – socialt og 
geografisk. 
Social og Sundhed vurderer dog, at der kan være en risiko for, at der sker en geografisk skævvridring, hvis 
regionen primært har fokus på at udvikle tilbuddene i de sundheds- og psykiatrihuse, der er helt eller delvist 
ejet af regionen. I høringssvaret er det derfor fremhævet, at regionens tilbud til borgerne ikke må afhænge 
af, om der er et regionalt ejet sundheds- eller psykiatrihus i borgerens bopælskommune eller ej. 
Som et konkret eksempel fremhæves det i høringssvaret, at psykiatrihusene i [adresse], Silkeborg og den 
nordvestlige del af regionen i dag har overnatningstilbud til borgere med en sindslidelse. Tilbuddet er til 
dem, der har brug for et akut tilbud for at forebygge, at deres sygdom eller sociale situation udvikler sig i 
en negativ retning. For at benytte tilbuddet skal borgerne være bosiddende i en af de pågældende 
kommuner, og det er således ikke muligt for borgere fra fx [adresse] at benytte tilbuddet. I 
høringssvaret opfordres Region Midtjylland derfor til at invitere flere kommuner ind i samarbejdet om 
udviklingen af sundheds- og psykiatrihusene. 
I høringssvaret fremhæves det yderligere, at Region Midtjylland skal have opmærksomhed på, at mange 
tilbud også kan implementeres i de kommunalt ejede sundhedscentre. Det gælder fx virtuelle 
konsultationer, mulighed for specialistrådgivning fra hospitalerne og flere regionale satellitfunktioner. I 
strategien nævnes fx muligheden for at lave virtuel opfølgning fra hospitalerne i samarbejde med 
kommunernes genoptræningstilbud. 
Social og Sundhed har sendt strategien i høring hos Ældrerådet og Handicaprådet. Høringssvarene er 
vedlagt som bilag.  
Handicaprådet påpeger, at lighed i sundhed kun kan sikres med tilgængelighed for alle, og at strategien 
mangler en plan for, hvordan der sikres kontakt til og kommunikation med ældre borgere og borgere med 
kognitive udfordringer. I forslaget til høringssvar fra [adresse] er det fremhævet, at der ved 
udbygning og udvikling af tilbuddene i sundheds- og psykiatrihuse skal være fokus på at fremme social 
lighed i sundhed. Det er beskrevet, at der kan være behov for særlig kommunikation eller støtte for at sikre, 
at ældre borgere eller borgere med kognitive udfordringer også har mulighed for at benytte fx nye virtuelle 
løsninger. 
Ældrerådet udtrykker opbakning til strategiens fire pejlemærker, og bemærker, at en koordineret og 
sammenhængende sundhedsindsats er væsentlig for de ældre borgere.
ØKONOMI
Strategien har ikke direkte økonomiske konsekvenser for Favrskov Kommune. Eventuelle omlægninger i 
det regionale sundhedsvæsen kan dog få afledte konsekvenser for de kommunale opgaver på social- og 
sundhedsområdet på længere sigt. Social og Sundhed har løbende opmærksomhed på dette i samarbejdet 
omkring udviklingen af tilbuddene i det nære sundhedsvæsen.
Regionsrådet har i Budget 2021 afsat 10 mio. kr. til anlægsprojekter i sundhedshusene i 2021 og 4 mio. kr. 
årligt til udviklingen af sundhedshuse fra 2021 og frem. 
INDDRAGELSE
Region Midtjylland har sendt strategien i høring hos de midtjyske kommuner, faglige organisationer og 
regionens patientinddragelsesudvalg. 
Social og Sundhed har sendt strategien i høring hos Ældrerådet og Handicaprådet. Der er taget højde for 
synspunkterne i høringssvaret. 
INDSTILLING
Direktøren for Social og Sundhed indstiller til Byrådet:
1.
At udkast til høringssvar fra [adresse] til strategi for sundheds- og psykiatrihuse i Region 
[adresse] godkendes. 
BESLUTNING
Social- og Sundhedsudvalget, 6. april 2021:
Fraværende: Ingen
Indstilles godkendt.
Økonomiudvalget, 20. april 2021:
Fraværende: Ingen
Indstilles godkendt. 
Byrådet, 27. april 2021:
Fraværende: Ingen
Godkendt.
Bilag
1.
Høringsversion, Strategi for sundheds- og psykiatrihuse i [adresse] (2406065)
2.
Høringssvar fra [adresse] (2408181)
3.
Høringssvar fra Ældrerådet  (2409480)
4.
Høringssvar fra Handicaprådet (2411204)
